google/wiki40b huggingface dataset:
Gregor Palamas

Liv

Gregor gikk i kloster som 20-åring etter at hans far døde. Han gikk da inn i et kloster på Athosfjellet, og fulgte Basilios den stores regel for klosterliv. Munkene på Athosfjellet praktiserte hesykasmen, og mente at en kristen ved å skape den perfekte ro i kropp og sinn kan få en ekstraordinær visjon av Guds «uskapte lys». Dette er en gave som bringer renhet og åndelig innsikt. Denne læren var svært kontroversiell i kirken, og hadde sannsynligvis blitt erklært som heresi på et konsil i Konstantinopel i 1341 hadde den ikke blitt så kraftig forsvart av Gregor. Han hevdet at for sann meditasjon måtte en kristen skaffe seg en mentor, være fokusert på nattverden og helst være knyttet til en monastisk kommunitet. Dette hjalp ikke. Han ble fordømt av to synoder, alle skriftene hans ble fordømt, og han ble ekskommunisert i 1344.
Et keiserskifte gjorde at Gregor igjen ble tatt inn i kirken. Keiseren sørget for at Gregor ble utnevnt til erkebiskop av Tessaloniki i 1347, og kontroversen blusset opp igjen. Denne gangen var det Gregor som trakk det lengste strået, og hesychasmen ble erklært som ortodokst av kirken i Konstantimopel i 1351.
Gregor døde i 1359 i Tessaloniki. Han ble helligkåret av et konsil i Konstantinopel i 1368, og ble der også erklært «fader og lærer i den ortodokse kirke».
Fylkesvei 5138

Fylkesvei 5138 går mellom Bekkjarvik og Våge i Austevoll kommune. Veiens lengde er 8,9 km.
Frem til 2019 hadde veien betegnelsen Fv151.
Chengguan (Lhasa)

Chengguan (kinesisk: 城关区; pinyin: Chéngguān Qū; tibetansk: ཁྲིན་ཀོན་ཆུས་ ; Wylie: khrin kon chus) er et bydistrikt i byprefekturet Lhasa i den autonome region Tibet i Folkerepublikken Kina. Det tilsvarer den bymessige delen av byprefekturet Lhasa.
Befolkningen var på 138 267 innbyggere i 1999.
Navnet betyr «bypasset» og sikter til beliggenheten mellom to fjelldrag.
John Cobb (racerfører)

Bilsport

Han hadde den absolutte rekorden på Brooklandsbanen, hvor han kjørte en 24-liters Napier-Railton med en gjennomsnittsfart på 143,44 mph (230,84 km/t) som ble satt 7. oktober 1935, etter å ha slått tidligere rekord fra 1931 satt av  Sir Henry «Tim» Birkin med en Bentley Blower No. 1. Cobbs brøt fartsrekorden på Bonneville Salt Flats den 23. august 1939 da han kjørte sin Railton Special og oppnådde en fart på 367.91 mph (592.09 km/h). Uten at denne rekorden ble slått av noen annen, satte han igjen ny rekord på 394.19 mph. (634.39 km/h) i 1947.

Flyver under andre verdenskrig

Under andre verdenskrig gjorde han innsats som pilot i Royal Air Force mellom 1943 og 1945 i Air Transport Auxiliary. I 1941 deltok han i en propagandafilm Target for Tonight. Han oppnådde kapteins grad.

Personlig liv

John Cobb var gift to ganger, først med Elizabeth Mitchell-Smith i 1947. Etter hennes død giftet han seg med Margaret Glasd (1917-2007) i 1950. Han døde i 1952, under et forsøk på å sette hstighetsrekord til vanns, på Loch Ness i den jetdrevne speedbåten Crusader med fart på 320 km/t. Båten traff en bølge, noe som enkelte har ment skyldes at sjøormen i Loch Ness hadde forårsaket bølgen. På stedet et det reist et minnesmerke, reist av innbyggerne i Glenurquhart. Han ble gravlagt ved Christ Church.
John Adair

Bakgrunn

John Adair var sønn av de skotske innvandrene Baron William og Mary Moore Adair. Den unge John Adair fikk sin skolegang i Charlotte; deretter slo han inn på den militære løpebane.

Militær, politiker

John Adair deltok i den amerikanske revolusjonskrig og i krigen mot ohioindianerne. I sistnevnte krig var han på nederlaget mot Little Turtles styrker i 1791. Demokrat-republikaneren Adair etterfulgte i 1805 John Breckinridge i USAs senat. Han ble etterfulgt følgende året av Henry Clay. Under Adairs korte periode som senator ble Aaron Burr anklaget for å ha konspirert med det til hensikt å danne en egen selvstendig stat i Nordamerika. En av konspiratorene, general James Wilkinson, påstod at Adair, som var venn med Burr, visste om planene. Etter en rettegang viste det seg at Wilkinson ikke hadde konkrete bevis for sin påstand.
Adair deltok i 1812-krigen. Ryktet som krigshelt hjalp ham med å få gjenopptatt den politiske karriere. 
Han etterfulgte i 1820 Gabriel Slaughter som guvernør i Kentucky. Da han tiltrådte led landet fortsatt under den økonomiske krise som rammet i 1819. Regjeringsns viktigste oppgave var å overvinne denne krisen. På dette området kunne han bare innhøste delfremganger, ettersom enkelte av hans planlagte reformer ikke fikk flertall eller ikke ble godkjent som i pakt med forfatningen. Men han klarte å gjennomføre en bankreform. Ellers engasjerte han seg, likesom forgjengeren, for å forbedre landets infrastruktur. Under hans embedstid godkjente hans delstat Missouri-kompromisset.
Han ble etterfulgt i 1824 av Joseph Desha. 
Etter tiden som guvernør holdt Adair seg for det meste hjemme på en farm. 
Adair var en tilhenger av Andrew Jackson. Han ble innvalgt i Representantenes hus i kongressvalget i 1830. Han stilte ikke opp for gjenvalg etter én mandatsperiode i Representantenes hus.
Det finnes fire county i USA som heter Adair County. Tre av dem, de i Iowa, og i Kentucky, og   i Missouri, er oppkalte etter John Adair.
Det humanistiske fakultet (NTNU)

Det humanistiske fakultet, kortform HF-fakultetet, ved NTNU har ansvar for forskning og undervisning innen humanistiske fag: Språk og kommunikasjon, historie, kultur, religion, filosofi, litteratur og kunst. Fakultetet tilbyr også profesjonsutdanning i utøvende musikk samt studier i samarbeid med andre fakultet.
Dette er et av de fakultetene som ble minst berørt av fusjonen mellom NTNU, Høgskolen i Gjøvik (nå: NTNU i Gjøvik), Høgskolen i Sør-Trøndelag og Høgskolen i Ålesund (nå: NTNU i Ålesund). 
Fusjonen trådte i kraft 1. januar 2016, men aktiviteten ved de ulike enhetene fortsatte med små endringer i 2016, samtidig som det ble arbeidet på ulike områder med planer for studier, faglig og administrativ organisering, og kvalitetssikring på alle områder, slik at alt var klart 1. januar 2017.
Hele fakultetet er lokalisert til Trondheim. Fakultetsadministrasjonen og de fleste instituttene holder til på Dragvoll, mens profesjonsutdanningen i utøvende musikk samt musikkteknologi holder til i Olavskvartalet i sentrum, og arkeologiutdanningen i Vitenskapsmuseet på Kalvskinnet. Fra 2017 hører også tegnspråk- og tolkeutdanningen til fakultetet. De holder til på NTNUs campus på Rotvoll.
Fakultetet het frem til 2009 Det historisk-filosofiske fakultet. 
Dekan Anne Kristine Børresen har ledet fakultetet siden august 2013.
Fred. Olsen Cruise Lines

Historie

Selskapet har sin opprinnelse i Hvitsten, en liten bygd ved Oslofjoren i Norge, det ble etablert i 1848 av tre Olsen brødre; Fredrik Christian, Petter og Andras, som kjøpte sine første skip og begynte et internasjonalt rederi selskap. Selskapet er nå i den femte generasjon av familien og driver ulike dyktige selskaper innenfor cruise og passasjerskipsfarten, samt luftfart, skips bemanning, skipsbygging og offshore industri. Fred. Olsen Group har også forretningsinteresser i luksushotellsektoren, eiendomsforvaltning, eiendomsutvikling og elektronikk bedrifter.

Destinasjoner og cruiseferier

For det meste av året, er skipene basert i Storbritannia, med cruise med avgang fra Southampton, Dover, Rosyth (Edinburgh), Greenock (Glasgow), Liverpool, Portsmouth og Newcastle. Et vinter Karibia fly-cruise program på «Braemar» opererer fra Barbados, som forbinder fly fra London Gatwick og Manchester.
Reiserutene spenner fra populære områder, som for eksempel Middelhavet, Kanariøyene, Baltika, Norge og Karibia, til de lengre, cruise reise rutene - "Around South America "og" Around the World".

Operasjoner

Fred. Olsen Cruise Lines opererer en flåte på fire cruiseskip til destinasjoner i Nord-Europa, Baltikum, Middelhavet, Adriaterhavet, Kanariøyene, Karibia, Afrika, Canada, USA og Sør-Amerika. Selskapet opererer mindre skala cruiseskip, som varierer i størrelse fra 11 000 til 43 000 brt (ca). Stemningen om bord er tradisjonelt britisk.
I mai 2006 annonserte Fred. Olsen Cruise Lines kjøp av et nytt fartøy, «Norwegian Crown», fra Norwegian Cruise Line. Etter levering av skipet i november 2007, var hun i dokk for oppussing og forlengelse, med en 30 meter lang midtseksjon lagt til. Hun ble omdøpt «Balmoral» og ble satt i tjeneste tidlig i 2008. Dette ble etterfulgt av forlengelsen av «Braemar» sommeren 2008. Med et nytt midtseksjon lagt til, med nye lugarer og offentlige rom, dette økte størrelsen fra 19 000 brt til 24 000 brt (ca).
I januar 2008 ble det rapportert at selskapet vurderte å bestille et skip av uspesifiserte dimensjoner fra et koreansk verft. Dersom realisert, ville fartøyet bli det første bestilte skipet for Fred. Olsens cruisevirksomhet. Men ingen nye skip har blitt bestilt (flåten holdt seg uendret i 2015).
9K35 Strela-10

 9K35 Strela-10 (russisk: «Стрела-10», norsk: 'pil') er et mobilt bakke-til-luft-missil luftvern med visuell målfatning, infrarød målsøker, som blir benyttet mot mål på på kort hold og lav høyde. «9K35» er betegnelsen benyttet hos GRAU. NATO-kallenamnet er SA-13 «Gopher».
Coquitlam

Coquitlam (uttalt /koʊˈkwɪtləm/) er en by i Metro Vancouver i Britisk Columbia i Canada.  I 2011 hadde den 139,284 innbyggere. Coquitlam ble landkommune i 1891 og ble by i 1992.
Navnet kommer fra salish og er betegnelse for en liten rød laks.
Lokaltoget West Coast Express stopper i Coquitlam.
Smelter på tungen

Smelter på tungen er et musikkalbum med Dronning Mauds Land, utgitt i 1997. Dette ble bandets siste plate.
Elín Metta Jensen

Klubbkarriere

Jensen har spilt for Valur siden 2010, og gjorde sin debut i Úrvalsdeild kvenna i juli 2010, i en alder av 15 år. Hun scoret Valurs femte mål i 7–2-seier over Haukar i sin debutkamp. I 2012 ble hun toppscorer i samme serie, da hun scoret 18 mål på 18 kamper. Jensen signerte en ny treårskontrakt med Valur november 2013.

Landslagskarriere

Jensen spilte sin første kamp for det islandske landslaget 16. juni 2013, da hun kom inn som innbytter for Margrét Lára Viðarsdóttir, i det som skulle bli en 3–0-seier over Ungarn. Jensen var en del av Islands tropp til EM i 2013.
EM på skøyter, allround for menn

Europamesterskapet på skøyter har vært avholdt årlig siden 1893 – med unntak av åra 1915 til 1921 og 1940 til 1946. Ved opprettelsen av IEV (det seinere ISU) i 1892 ble det bestemt at det i tillegg til verdensmesterskap også skulle arrangeres et årlig europamesterskap i hurtigløp. I de uoffisielle mesterskapene i 1891 og 1892 ble det løpt ikke-metriske distanser på fra 1/2 til 5 engelske mil. Fram til 1895 ble det løpt tre distanser – 500 m, 1500 m og 5000 m. Fra 1896 kom 10 000 m på programmet, men i åra 1936 til 1947 ble 10 000 m erstatta med 3000 m.
Fram til 1907 måtte en løper vinne to av distansene for å bli kåra som vinner, og de øvrige løperne ble ikke rangert. Fra 1908 ble det innført et system med plassiffer, der vinneren på hver distanse fikk 1 poeng, andremann 2 osv. Vinner ble den som sammenlagt hadde laveste poengsum. I 1926 og 1927 ble tidene omregna til prosent av gjeldende verdensrekord på distansen, og vinner ble den som hadde høyest poengsum. I 1928 kom det poengberegningssystemet som fortsatt brukes, der tidene på de tre lengste distansene blir omregna til 500-metere, og vinner er den som sammenlagt har lavest poengsum. Til og med 1986 ble den gamle regelen om at en løper som vinner mer enn halvparten av distansene blir mester, praktisert. Fra og med 1987 er det kun poengsum som avgjør.
Fra 1999 tjener EM som europeisk kvalifisering til VM.
Flyhavarikommisjonen

Programkonsept

Serien tar i hovedsak for seg flyulykker, terroranslag og nødlandinger.
Serien dramtaiserer hendelsene som ledet opp til den enkelte ulykke, utviklingen av selve ulykkesforløpet og hvilke anbefalinger som foreslås i ulykkesrapporten fra undersøkelsesmyndigheten, så som National Transportation Safety Board (eller andre aktuelle havarikommisjoner) for å hindre at tilsvarende ulykker skal kunne skje igjen. Etter hvert som passasjerfly er blitt utstyrt med de såkalte svarte boksene (som egentlig er oransje); ferdsskriver og taleregistrator, er mye presis informasjon ofte tilgjengelig i ettertid, selv etter katastrofale ulykker. I programmene vises ved hjelp av dataanimasjon virkelighetstro scener som om det skulle ha vært autentiske opptak, det gjøres rekonstruksjoner, også av opptak fra taleregistrator og intervjuer med berørte.

Episoder og format

De enkelte episoder følger i det store og hele det samme oppsettet: Flere passasjerer og besetningsmedlemmer (enten overlevende eller ei) er plukket ut, og skuespillere brukes for å spille rollene som passasjerer eller besetningsmedlemmer gjennom hele filmen, vanligvis fra ombordstigning til havariet eller nødlandingen. I ulykkesøyeblikket ser en flyet fra ulike vinkler bli gjenskapt for å vise hva som virkelig hendte, alt fremskapt med visuelle effekter og dataanimasjon som gir et realistisk bilde av hele hendelsesforløpet.
Vi ser passasjerenes og besetningens reaksjoner og reaksjonene på bakken, i lufttrafikktjenestens flykontroll og kontrolltårn. Alt som ledet opp til ulykken eller nødlandingen er gjenskapt med sterke visuelle effekter. Scener fra cockpit og kontrolltårn er gjenskapt ved hjelp av utskrifter fra taleregistratoren. 
Redningsaksjonen og havarikommisjonenes arbeid er gjenskapt i detalj. Det vises hvordan deler av flyet letes opp og analyseres, hvordan det letes etter de «sorte boksene» og hvordan ferdsskriver og taleregistrator blir analysert. Likeledes gjennomgås flyets vedlikeholdsjournal, besetningens opplæring, flyets konstruksjon og alt annet relevant materiale før det kan dras noen konklusjon og anbefale tiltak med tanke på å hindre lignende ulykker. 
Overlevende passasjerer og besetningsmedlemmer, eller venner og slektninger av avdøde, intervjues gjennom hver episode, likeledes de som har deltatt fra undersøkelsesmyndigheten, så som inspektører fra havarikommisjonene. Disse  intervjuene forklarer forløpet i undersøkelsene, hvilke konklusjoner som trekkes og hva som blir anbefalt som tiltak for å hindre gjentakelser.
Hver episode avsluttes som oftest med et kort intervju med en av de overlevende eller slektning til en av de omkomne for få deres oppfatning, litt om deres liv etter ulykken og inntrykk av havarikommisjonens etterarbeide.
En episode tar for seg Partnair-ulykken utenfor Hirtshals 8. september 1989 og undersøkelsen som ble gjort av den norske Havarikommisjonen for sivil luftfart under ledelse av Finn Heimdal.
Takashi Umezawa

Karriere

Takashi Umezawa startet sin profesjonelle karriere i Gamba Osaka.
Mårfamilien

Generelt

Mårdyrene finnes naturlig på alle kontinenter, unntatt i Antarktis og deler av Oseania (Australia). I Norge finnes åtte arter, hvorav sju naturlig og en som utilsiktet har blitt utsatt her. De sju naturlige artene er røyskatt, snømus, ilder, mår, jerv, grevling og oter. Arten som utilsiktet ble utsatt her er mink, som naturlig hører hjemme i Nord-Amerika. Minken ble opprinnelig innført hit for pelsdyrfarming.
Mårdyr er langstrakte og slanke med korte, men kraftfulle lemmer. Labbene er relativt store og utstyrt med kraftige klør. Grevlinger og jerv har imidlertid en mer kompakt kroppsbygning. Artene har glansfull pels. Pelsen varierer i utfarging med arten, men hårstrukturen er relativt lik. Noen arter utvikler tett, isolerende underull i vinterhalvåret og kan ha hvit vinterpels. Flesteparten av artene er i hovedsak terrestriske, men otere har limnisk eller marin tilpasning og tilbringer gjerne mye av tiden i nær tilknytning til vann. Noen arter har lett vintersøvn, som for eksempel noen grevlinger.
Størrelsen varierer mye mellom artene. Snømusa er minst og veier typisk cirka 20–100 gram på våre breddegrader. Den er faktisk verdens minste rovpattedyr. Havoteren er tyngst og veier normalt 14–45 kg. Lengst er imidlertid kjempeoteren (Pteronura brasiliensis), der kroppen kan bli opp mot 1,7 m lang og halen cirka 70 cm.
Mårdyr har såkalt embryonisk diapause. Hunnen kan altså pare seg, men utsette at embryoet utvikles til et foster, for eksempel  til forholdene (tilgang på føde, klimaforhold og lignende) er ideelle for gjennomføre graviditeten. Den embryoniske diapausen kan således variere.
Daimler Dingo

Daimler Dingo var en britisk pansret oppklarningsbil benyttet under andre verdenskrig. Fordelene med Dingoen var at den var rask og forholdsvis godt pansret (opptil 30mm). Den ble ikke byttet ut før ut på 1950-tallet med Daimler Ferret.

Historie

I 1938 så det britiske War Office et behov for pansrede oppklarningsbiler. Av de tre designene som ble laget av Alvis, BSA og Morris, ble BSAs design valgt. Produksjonen ble gjort hos Daimler Motor Company som var del av BSA-gruppen. Kjøretøyet var offisielt kjent som Daimler Scout Car men ble viden kjent under kallenavnet Dingo, etter den australske villhundrasen av samme navn. Dingo var også navnet på det konkurrerende designet fra Alvis.
Dingo var en liten to-manns panserbil med 30 mm panser i fronten. Motoren var montert bak. En interessant innovasjon var girkassen som gav fem gir i hver retning. Den første versjonen hadde firehjulstyring, som ble droppet i senere versjoner fordi uerfarne sjåfører hadde problemer med styringen. Et svingbart sete ved siden av føreren gav det andre besetningsmedlemmet tilgang til både Wireless Set No. 19 eller den fastmonterte Bren Gun etter behov.
Dingoen ble først brukt av 1st Armoured Division og Royal Northumberland Fusiliers i British Expeditionary Force under slaget om Frankrike i 1940. 6626 Dingo panserbiler ble produsert mellom 1939 og 1945. På midten av 1970-tallet var Dingo fremdeles i bruk på Kypros, Portugal og Sri Lanka.
Sikanere

Sikanere (latin sicani) var det ene av tre opprinnelige folkegrupper som i henhold til Thukydid var bosatt på Sicilia før fønikere, grekere og kartagere koloniserte øya. De andre to var sikelere og elymere. Sikanerne bodde hovedsakelig på den midtre delen av øya og deres hovedstad var Hykkara, dagens Carini.

Historie

Det er antatt at sikanere er blant de eldste innbyggerne av Sicilia med et nedskrevet navn. Den greske historikeren Thukydid hevdet at de hadde innvandret fra Iberia, kanskje Catalonia, og støttet seg på den sicilianske historikeren Antiochos fra Syrakus for denne informasjonen. Grunnlaget for å hevde dette er ukjent. Viktige historiske bevis har blitt avdekket i form av grottemalerier av sikanere som er datert til slutten av pleistocentiden, det vil si en gang rundt 8000 f.Kr. og dette er antagelig årsaken til hvorfor historikeren Timaios fra Tauromenion betraktet dem som urbefolkningen. En del av dagens forskere mener at sikanere kan ha vært en illyrisk stamme som hadde fått kontroll over det området som tidligere hadde vært befolket av innfødte stammer. Arkeologisk utgravninger har vist at de hadde mottatt en del mykensk innflytelse.
Elymere er antatt å være det neste dokumenterte folket som bosatte seg på Sicilia, kanskje fra Egeerhavet eller fra Anatolia. De bosatte seg i det nordvestlige hjørnet av øya, og tvang sikanere til flytte seg østover. Sikelere var de neste som ankom, og antagelig fra det italienske fastlandet, kanskje i områdene rundt Liguria. De bosatte seg i den østlige delen av Sicilia. Historiske nedtegnelser begynner fønikerne som etablerte handelskolonier på øya på 1000-tallet f.Kr. og særlig med grekerne som grunnla kolonien Siracusa i 735 f.Kr. som til sist ble den største greske bystaten på Sicilia. Andre greske kolonier etablerte seg rundt på øya. Kartago, som ble kalt for punere av romerne, overtok de fønikiske koloniene. De innfødte stammene på Sicilia ble gradvis innlemmet og absorbert av de puniske og greske koloniene og forsvant til sist og holdent som egne, særskilte folk under den romerske overherredømmet.

Språk

Noen få korte inskripsjoner på sikanernes eget språk skrevet med det greske alfabetet har blitt funnet. Med unntak av noen navn har det ikke vært mulig å oversette språket og det er derfor ikke klassifisert på grunn av manglende data.
Selskapsreisen 2

Handling

Enda en gang begir Stig-Helmer seg ut på eventyr og nå bærer det av sted til Alpene sammen med den norske kompanjongen hans, Ole Bramserud. Den svenske filmtittelen er Snowroller som dessuten er navnet på reiseselskapet de reiser til Kirchberg med. På reisen får de selskap av mange andre komiske personligheter, for eksempel familien Jönsson og kompisene Brännström og Hedlund fra Västerbotten.

Om filmen

Filmen ble innspilt i den sveitsiske byen Verbier, som man et par ganger kan se på skilt i filmen. Gondolbanen de kjører med i filmen er i dag erstattet av funitelheisen «Funispace». 
For øvrig er Verbier en fransktalende by, likevel snakker lokalbefolkningen i filmen utelukkende tysk.
Det henspilles også på Tyrol mange ganger i filmen, men Tyrol ligger i de østerrikske alpene, der også virkelighetens Kirchberg befinner seg. En vanlig misforståelse er at filmen utspilles i Kitzbühel. Virkelighetens Kirchberg er nabo til nettopp Kitzbühel.
Stamina

Stamina Group AS (tidligere Stamina HOT) er en kjede som består av treningssentre (Stamina Trening AS) og bedriftshelsetjenester (Stamina Helse AS) som forvaltes av Herkules Capital. 4. juni 2018 ble Stamina Trening AS kjøpt opp av Norsk Treningshelse AS. Stámina kommer forøvrig fra det latinske ordet stámen, som betyr utholdenhet.
Stamina Group driver innen trening, bedriftshelse, fysioterapi og ernæring. Kjeden består av 40 treningssentre og 60 bedriftshelsetjenester i hele Norge (per juni 2018), og har totalt ca. 1900 ansatte og en omsetning på ca. 1,6 milliarder kroner.

Historie

Friskhuset AS startet som et frittstående treningssenter Bodø i 2001. Etter hvert ble virksomheten utvidet med flere treningssentre. I 2011 ble Friskhuset AS oppkjøpt av Helse Holding, som igjen er forvaltet av Herkules Capital.
Hjelp24 AS en privat norsk helseaktør, dannet i 2005.
Selskapet er organisert i fire tjenesteområder; bedriftshelsetjenester, privat sykehus og spesialisttjenester, trygghetsalarmtjenester og arbeidsmiljøkartlegging.
Hjelp24 er eid av et norsk investeringsfond forvaltet av Herkules Capital.
I 2012 ble Friskhuset AS og Hjelp24 AS slått sammen til Stamina HOT AS. Samtidig ble en del andre treningssentre og helsetjenester innlemmet i kjeden.
I september 2013 valgte kjeden å fjerne HOT (helse og trening) fra navnet sitt, etter en undersøkelse som viste at mange assosierte HOT med den engelske betydningen av ordet.
I juni 2018 solgte Stamina Group treningssentrene til Norsk Treningshelse AS.

Trening

Stamina Trening AS tilbyr, ifølge hjemmesiden, blant annet saltimer, PT (personlig trener), styrkerom/området og utetrening som treningsmetoder.

Bedriftshelsetjeneste

Stamina Helse AS (tidligere Hjelp24 HMS) er en offentlig godkjent leverandør av bedriftshelsetjenester (Stamina Helse AS), kurs (Stamina kurssenter) og HMS systemer (Stamina Interaktiv).
Hovedområdet er forebyggende arbeid relatert til helse, miljø og sikkerhet på arbeidsplasser.

Organisasjons- og ledelsesutvikling

Stamina Census tilbyr kurs og kartlegging innen HMS-arbeid og organisasjons- og lederutvikling.

Eierstruktur

Helse Holding AS er morselskap, og har følgende datterselskap: 

- Stamina Helse AS
- Nimi AS
- Hjelp24 Respons AS
- Helse Holding Invest AS (som igjen eier flere Stamina treningssentre)
- Stamina Trening AS

Søsterselskap

Nimi.

Nimi (Norsk idrettsmedisinsk institutt) er et medisinsk spesialistsenter, med privat sykehus, trening, rehabilitering og egen forskningsavdeling.
Census.

Census er et kompetansesenter innen organisasjons- og lederutvikling.